b'\n_START_ARTICLE_\nPokostnica\n_START_PARAGRAPH_\nPokostnica (latinsko periosteum) je vezivna ovojnica, ki na zunanji strani obdaja kost. Nahaja se na celotni povr\xc5\xa1ini vseh kosti, razen na sklepnih povr\xc5\xa1inah, kjer jo nadome\xc5\xa1\xc4\x8da hrustanec. Sestavljata jo dva sloja: endost (notranji sloj) in periost (zunanji sloj). Pokostnica je zelo dobro o\xc5\xbeiv\xc4\x8dena in prekrvavljena. \xc5\xbdilice iz pokostnice preko Volkmannovega kanala vstopajo v notranjost kosti in ji s tem dovajajo hranljive snovi._NEWLINE_V notranjem sloju proizvaja osteoblaste (mlade kostne celice), ki se razvijejo v osteocite (zrele kostne celice), te pa gradijo kost in ji omogo\xc4\x8dajo rast v dol\xc5\xbeino (do zastoja v rasti) in \xc5\xa1irino. Predvsem pa je pomembna obnova kosti ob po\xc5\xa1kodbah. Takrat se osteoblasti za\xc4\x8dnejo v velikih koli\xc4\x8dinah proizvajati v pokostnici in dozorevajo v osteocite, ki zapolnijo nastalo vrzel v kosti.'